ભાવનગરવાસીઓ હવે ટેકનોસેવી બની રહ્યા છે, મહાપાલિકામાં રૃબરૃ રોકડમાં વેરો ભરવાની જગ્યાએ ઓનલાઈન ઘર બેઠા વેરો ભરે છે, તો કોઈક બેન્કોની વિવિધ શાખાઓમાં જઈને વેરો ભરી રહ્યા છે, પરંતુ ઓનલાઈન વેરો ભરવાનું ચલણ ધીરે ધીરે વધતુ જાય છે. તા. ૨૩મી ચૂંટણીના લીધે મહાનગર પાલિકા દ્વારા કેશ બારી બંધ રાખવામાં આવી હતી, તેમ છતા કરદાતાઓએ ઓનલાઈન વેરો ભરીને ૧૦ ટકા રિબેટનો લાભ લીધો હતો, મંગળવારના દિવસે પણ કરદાતાઓએ મહાનગર પાલિકાનો વેરો ભરીને કરભરવાની પોતાની ફરજ નિભાવી હતી.